Αβισάρης

Ο Αβισάρης (σανσκρ. अभिसार, Abhisara)Διοδώρου Bibliotheca, xvii. 90 ή Εμβίσαρος ήταν Ινδός βασιλιάς του Κασμίρ (της «Ορεινής χώρας» του Αρριανού), με καταγωγή από τη φυλή Αμπίρα, που κυβερνούσε βορείως του βασιλείου του ΠώρουΣτράβων, 15, 698, πέρα από τον ποταμό Υδάσπη. Ο δρ. Στάιν ταυτίζει το βασίλειο του Αβισάρη με τη λωρίδα λόφων ανάμεσα στη Βιτάστα (το σημερινό Τζέλουμ) και τον ποταμό Ακεσίνη (αρχ. ινδ. Τσαντραμπάγκα, σημερινή ονομασία Τσενάμπ), που περιελάμβανε το κράτος του Ρατζαπούρι (το σημερινό Διαμέρισμα Ρατζούρι). Subodh Kapoor: Encyclopaedia of ancient Indian geography, σελ. 3Αρριανού: Αλεξάνδρου Ανάβασις, v. 8, 20, 29. Κούρτιου Ρούφου Historiae Alexandri Magni, viii. 12-14, ix. 1, x. 1 Γενικώς, φαίνεται ότι το παλαιό βασίλειο του Αβισάρη βρισκόταν στο πρώην Διαμέρισμα Πούουντς (Poonch)<ref>Hemchandra Raychaudhuri: Political History of Ancient India: From the Accession of Parikshit to the Extinction of the Gupta Dynasty, University of Calcutta, 1953, σελ. 248</ref>, το σημερινό Διαμέρισμα ΡατζούριM.R. Yardi: The Mahābhārata, Its Genesis and Growth: A Statistical Study, Bhandarkar Oriental Research Institute, 1986, σελ. 115. Hemendra Chandra Kar: Mahābhārata; Military History of India, 1980, σελ. 38. και το σημερινό Διαμέρισμα Ναουσέρα (Nowshera).Journal of Indian History, 1969, σελ. 123

 O Αβισάρης και o Μέγας Αλέξανδρος 
Κατά την εκστρατεία του Μεγάλου Αλεξάνδρου στις Ινδίες (327-326 π.Χ.), ο Αβισάρης ήταν αρχικώς σύμμαχος του Πώρου και προσπάθησε να δυσχεράνει την πορεία του μακεδονικού στρατού, π.χ. επεχείρησε να ενισχύσει τους Ασσακηνούς, όταν ο Αλέξανδρος επιχειρούσε κατά των «πρόσω Ινδών» (327 π.Χ.). Αλλά λίγο πριν από την κρίσιμη Μάχη του Υδάσπη, σταθμίζοντας την κατάσταση, εγκατέλειψε τον Πώρο και απέστειλε στον Αλέξανδρο πρέσβεις με πλούσια δώρα,  μεταξύ των οποίων σαράντα ελέφαντεςΑρριανού: Αλεξάνδρου Ανάβασις, 5, 20, αναγνωρίζοντας έτσι την επικυριαρχία του Μακεδόνα βασιλιά. Λίγους μήνες αργότερα, με την επιστροφή του Αλεξάνδρου από τον Ύφασι, του έστειλε πάλι βασιλικά δώρα και άλλους 30 πολεμικούς ελέφαντες. Μετά τον θάνατο του Αβισάρη, ο Μέγας Αλέξανδρος όρισε ως διάδοχό του τον γιο του, που ονομαζόταν επίσης «Αβισάρης»Κούρτιου Ρούφου Historiae Alexandri Magni, x. 20-21

Παραπομπές

Πηγές
 Smith, William (επιμ.): Λεξικό της ελληνικής και ρωμαϊκής βιογραφίας και μυθολογίας, λήμμα «Abisares», Βοστώνη 1867
 Waldemar Heckel: Who's who in the age of Alexander the Great. Prosopography of Alexander's empire, εκδ. Blackwell, Οξφόρδη 2006, ISBN 978-1-4051-1210-9 (περίληψη online)
 Το ομώνυμο λήμμα στην Εγκυκλοπαίδεια Πάπυρος-Larousse-Britannica'', έκδ. 2006, τόμος 1, σελ. 120

Κατηγορία:Ινδοί μονάρχες
Κατηγορία:Εκστρατεία του Μεγάλου Αλεξάνδρου